Приключения капитана Врунгеля - David Tšerkasski    "Kapten Vrungeli seiklused" on Andrei Nekrassovi samanimelise jutu ainetel valminud multifilm. Nekrassovi jutt  ilmus kunagi 1930-datel aastatel omamoodi ülevaatena meremehejuttudest. Ehk siis kõikvõimalike liialdustega vürtsitatud seiklused maailmameredel ja kaugetes sadamates, mis ilmus omal ka ajal ajakirjas "Pioneer" mingis koomiksilaadses vormis.    Ukraine kineastide käe all valminud kahetunnine multikas (või siis õigemini 12 kümneminutilist jagu) on aga selle loo kaasajastatud ja põnevamaks tehtud variant, kui nii võib öelda. Lihtsast ümbermaailmareisist, mis viib osalisi eksootilistesse,  seninägematutesse paikadesse ning näitab neile vaid kakaduusid, alligaatoreid ja inimsööjaid, on tehtud kõigile ajastu nõudmistele vastav seikluslik bandiitfilm. Lisaks kapten Vrungelile ja madrus Lomile kohtame hädavaresest Fuxi, bandiitide šeffi, agent 00X-i ja kogu loo kõige toredamaid kujusid - mafioososid Džuliko Banditot ja De La Voro Gangsteritot.